Diari Oficial de la Generalitat Valenciana


Sumari del DOGV 6779, del 22-05-2012 (2012/4836)

Notificació del laude emés per la Junta Arbitral de Transports de València. Expedient número V-219/2011.
--------------------------------------------------------------------------------------------------------

### Dades del document

Número de DOGV
:   6779

Data del DOGV
:   22-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4836


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-219/2011. [2012/4836]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Distribución Hostelera Laidaz, SL, que s'ha dictat laude en l'expedient de referència i atés que no ha sigut possible la seua notificació per desconegut, ignorat parador o absència, es fa a través d'esta publicació, als efectes legals oportuns. El contingut íntegre del laude és el que s'indica a continuació:  
  
«Tribunal. President: Ramón Escrig Moreno. Vocals: Jaime Agramunt Font de Mora. Norma Barrachina Navarro. Secretaria vocal: Amparo Peris Catalá. Parts. Reclamant: Transportes Zamorano, SL-DHL Express, representada per Pilar Navarro Soriano. Reclamat: Distribución Hostelera Laidaz, SL, que no compareix a l'acte de la vista, el qual ha estat citat a través del Diari Oficial de la Comunitat Valenciana.  
A València, 26 de març de 2012, a les 12.10 hores es constituïx la Junta Arbitral de Transports pels membres indicats al marge i amb l'assistència de les parts per a resoldre l'expedient V-219/2011, i es realitza la vista oral respecte de la reclamació següent: impagament de ports. Incompareixença del demandat. Citació a través del DOCV.  
Iniciada la vista oral pel president es comprova la identitat de la part compareixent i la qualitat amb què intervé.  
S'informa que davant de la impossibilitat de citació i notificació a la vista, després dels reiterats intents realitzats a través del servici de Correus, s'ha publicat en el DOCV (per ser València últim domicili conegut) núm. 6720, de 23 de febrer de 2012.  
Concedida la paraula a la reclamant basa la seua reclamació en els següents antecedents de fet:  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, diversos transports durant el mes de maig de 2011, tal com queda constància en la factura emesa núm. s/0219059, de 31 de maig de 2011, per import de 431,93 euros.  
Realitza diverses gestions de cobrament sense aconseguir-ho, i per això interposa la present demanda, i sol·licita que una vegada que siga reconegut el seu dret es condemne la reclamada al pagament de la quantitat de 431,93 euros més els interessos legalment meritats.  
S'apliquen els fonaments jurídics següents:   
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (RD 1211/1990).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres, que diu: "es presumirà que existix l'esmentat acord de sotmetiment a l'arbitratge de les juntes sempre que la quantia de la controvèrsia no excedisca 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat". No consta en l'expedient que s'haja fet cap manifestació en el sentit preceptuat.   
  
3. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals consta adjunta a esta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Zamorano, SL-DHL Express, representada per Pilar Navarro Soriano, contra Distribución Hostelera Laidaz, SL, ja que dels fets relatats, documents probatoris i declaracions efectuades s'establix que s'han realitzat els transports reclamats dins de les condicions contractuals convingudes i s'ha de ser pagat el seu import.  
Per tot això, Distribución Hostelera Laidaz, SL, haurà de pagar a Transportes Zamorano, SL-DHL Express, la quantitat de quatre-cents trenta-un euros amb noranta-tres cèntims (431,93 €), més els interessos meritats que es calcularan des de la data de presentació de la demanda (08.07.2011) i que seran liquidats en el moment d'execució del laude.  
  
Contra este laude pot exercitar-se l'acció d'anul·lació davant de la Audiència Provincial de València en el termini de dos mesos següents a la notificació, d'acord amb el que preveuen els articles 40 a 43, ambdós inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents a la notificació del laude es podrà sol·licitar a esta Junta Arbitral la correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, se'n podrà instar l'execució forçosa, davant del jutjat de primera instància de València que corresponga, segons el que establix la Llei Orgànica 5/2011, de 20 de maig, complementària a la Llei 11/2011, de Modificació de la Llei d'Arbitratge, que deroga expressament la lletra g de l'apartat 2 de l'article 86 ter de la Llei Orgànica del Poder Judicial.»  
  
Estos terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 7 de maig de 2012.- El president de la Junta Arbitral de Transports de València: Ramón Escrig Moreno.